পলাশীর যুদ্ধ
বাংলার শেষ স্বাধীন নবাব সিরাজউদ্দৌলার সাথে ব্রিটিশ ইস্ট ইন্ডিয়া কোম্পানির পলাশী নামক স্থানে যে যুদ্ধ সংঘটিত হয়েছিল তাই পলাশীর যুদ্ধ নামে পরিচিত। ১৭৫৭ সালের জুন ২৩ তারিখে এই যুদ্ধ সংঘটিত হয়েছিল। এই যুদ্ধে সিরাজউদ্দৌলা পরাজিত হন এবং ভারতবর্ষে ইংরেজ শাসন প্রতিষ্ঠার পথ সূচিত হয়।
পলাশী মনুমেন্ট
এই স্মারকটি ভাগীরথী নদীর তীরে, পলাশী রেলওয়ে স্টেশন থেকে ৭ কিলোমিটার দূরে অবস্থিত। কলকাতা থেকে এই জায়গাটি প্রায় ১৫০ কিমি দূরত্বে অবস্থান করে। এই স্থানটি পলাশীর যুদ্ধক্ষেত্র নামে পরিচিত হলেও মূল যুদ্ধক্ষেত্রের অনেকটা অংশই গঙ্গায় ভাঙনের ফলে তলিয়ে গিয়েছে। বর্তমানে পলাশী মনুমেন্টকে কেন্দ্র করে পর্যটন গড়ে উঠেছে।